Na temelju članka 5. stavka 1. Zakona o kulturnim vijećima i financiranju javnih potreba u kulturi ("Narodne novine" broj 83/22) i članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14, 12/17, 9/18, 11/18 – pročišćeni tekst, 2/20 i 3/21), Gradsko vijeće Grada Rijeke, na sjednici \_\_\_\_\_\_\_\_\_\_\_2023. godine, donijelo je

**PROGRAM
 javnih potreba u kulturi Grada Rijeke**

**Članak 1.**

Ovim Programom javnih potreba u kulturi Grada Rijeke (u daljnjem tekstu: Program) utvrđuju se javne potrebe u kulturi kao djelatnosti i područja, programi i projekti, aktivnosti i manifestacije u kulturi od interesa za Grad Rijeku za koja se sredstva osiguravaju u proračunu Grada Rijeke, a odnose se na ustanove u kulturi, umjetničke organizacije, umjetnike, udruge te druge fizičke i pravne osobe.

**Članak 2.**

Programom se utvrđuju sljedeće djelatnosti i područja od interesa za Grad Rijeku:

1. Djelatnosti kulture i umjetnosti:
2. Zaštita i očuvanje kulturnih dobara
3. Muzejska djelatnost i vizualne umjetnosti
4. Glazbena umjetnost
5. Dramska umjetnost, ples i pokret
6. Audiovizualna djelatnost
7. Književna djelatnost
8. Inovativne umjetničke i kulturne prakse.
9. Transverzalna područja:
10. Programi kulture u zajednici
11. Programi za mlade
12. Programi kulturne suradnje.

Djelatnosti kulture i umjetnosti i transverzalna područja iz stavka 1. ovoga članka pobliže su opisani u prilogu (Prilog I.) koji čini sastavni dio ovoga Programa.

**Članak 3.**

Sredstva za financiranje javnih potreba u kulturi iz članka 2. ovoga Programa dodjeljuju se na temelju provedenih javnih poziva koje raspisuje Upravni odjel za odgoj i obrazovanje, kulturu, sport i mlade Grada Rijeke, kako slijedi:

1. Javni poziv za utvrđivanje programa kulture od interesa za Grad Rijeku iz djelatnosti kulture, umjetnosti i transverzalnih područja, najkasnije do 1. listopada za sljedeću proračunsku godinu,
2. Javni poziv za korištenje sredstava spomeničke rente namijenjenih sufinanciranju provođenja Programa sanacije i obnove pročelja i krovova objavljuje se svake dvije godine, u pravilu, u mjesecu ožujku,
3. Javni poziv za korištenje sredstava spomeničke rente namijenjenih sufinanciranju provođenja Programa sanacije i obnove grobnih mjesta na grobljima Kozala i Trsat najkasnije do kraja lipnja svake proračunske godine.

Posebni javni pozivi mogu se raspisivati i tijekom godine, ovisno o prioritetima kulturne politike i sredstvima u proračunu Grada Rijeke.

**Članak 4.**

Javnim pozivom definiraju se područja javnih potreba u kulturi, prioriteti i ciljevi, postupak dodjele financijskih sredstava, uvjeti i kriteriji za dodjelu financijskih sredstava, način prijave, rokovi, postupak objave rezultata, postupak podnošenja prigovora, postupanje s prijavama nakon provedbe javnog poziva, postupak ugovaranja odobrenih sredstava, način korištenja odobrenih sredstava, način izvještavanja te praćenja korištenja sredstava.

 **Članak 5.**

Danom stupanja na snagu ovoga Programa prestaje važiti Pravilnik o postupku donošenja Programa javnih potreba u kulturi Grada Rijeke objavljen u “Službenim novinama Grada Rijeke, broj 13/19”.

**Članak 6.**

Ovaj Program stupa na snagu osmoga dana od dana objave u “Službenim novinama Grada Rijeke”.

**PRILOG I.**

1. **Djelatnosti i područja od interesa za Grad Rijeku koja se sufinanciraju putem javnog poziva za utvrđivanje programa kulture od interesa za Grad Rijeku iz djelatnosti kulture, umjetnosti i transverzalnih područja, najkasnije do 1. listopada za sljedeću proračunsku godinu:**
2. **DJELATNOSTI KULTURE I UMJETNOSTI**
3. **Zaštita i očuvanje kulturnih dobara**

Cilj potpore programima zaštite i očuvanja kulturnih dobara jest zaštita, očuvanje i unapređenje zaštite kulturne baštine na području grada Rijeke, s posebnim naglaskom na poticanje i razvoj njenog korištenja na održiv način.

Programska područja:

1. Programi sustavne zaštite i očuvanja kulturnih dobara / nepokretna kulturna dobra
2. Programi sustavne zaštite i očuvanja kulturnih dobara / pokretna kulturna dobra
3. Programi znanstvenih istraživanja, znanstveno-stručnih skupova, izložbi i predavanja iz domene zaštite i očuvanja kulturnih dobara
4. Nakladnički programi s temom iz područja zaštite i očuvanja kulturnih dobara

Poziv je otvoren za sljedeće vrste programa:

Programi sustavne zaštite i očuvanja nepokretnih kulturnih dobara:

* Istražni radovi za potrebe izrade dokumentacije, konzervatorskih elaborata, analiza i sl.,
* Izrada potrebne dokumentacije za dokumentiranje kulturnog dobra,
* Izrada potrebnih projekata obnove, sanacije i konsolidacije ovisno o stanju i stupnju složenosti zahvata te
* Izvođenje radova.

Programi sustavne zaštite i očuvanja pokretnih kulturnih dobara:

* Istražni radovi i izrada konzervatorsko-restauratorskih elaborata,
* Radovi preventivne konzervacije s izradom dokumentacije,
* Konzervatorsko-restauratorski radovi prema prijedlogu radova s troškovnikom i
* Izrada popratne dokumentacije o konzervatorsko-restauratorskim radovima s krajnjim ciljem obnove pokretnog kulturnog dobra do njegovog stavljanja u funkciju.

Programi sustavne zaštite i očuvanja nematerijalnih kulturnih dobara:

* Programi očuvanja, prenošenja i/ili prezentacije,
* Istraživanja i/ili dokumentiranje.

Programi znanstvenih istraživanja, znanstveno-stručnih skupova, izložbi i predavanja iz područja zaštite i očuvanja kulturnih dobara

* Znanstvena istraživanja,
* Znanstveno-stručni skupovi,
* Izložbe i predavanja.

Nakladnički programi s temom iz područja zaštite i očuvanja kulturnih dobara:

* Nakladnički programi iz područja zaštite i očuvanja kulturnih dobara koji se nalaze na području grada Rijeke ali i programi koji nužno ne uključuju kulturna dobra na području grada Rijeke no uključuju stručnjake s područja grada Rijeke.
1. **Muzejska djelatnost i vizualne umjetnosti**
2. Ciljevi potpore programima muzejske djelatnosti i vizualnih umjetnosti su osiguravanje kontinuiteta i razvoja obavljanja muzejske djelatnosti s naglaskom na medijaciju kulturne baštine pohranjene u muzejima, kao i umjetničkog stvaralaštva s posebnim naglaskom na dostupnost i vidljivost umjetničkog rada vizualnih umjetnika u suvremenom kulturnom kontekstu.

2. Programska područja:

1. Muzejska djelatnost
2. Vizualne umjetnosti

3. Poziv je otvoren za sljedeće vrste programa:

1. Muzejska djelatnost:

* Obrada, zaštita, istraživanje i prezentacija vlastitog fundusa, programi vezani uz funkciju pripreme stalnog muzejskog postava te izložbe koje studijski i znanstveno obrađuju muzejsku građu i prezentiraju nova saznanja, kao što su:
	+ Studijske izložbe koje znanstveno obrađuju građu i prezentiraju nova saznanja vezana uz građu iz muzejskih fundusa;
	+ Izložbe vizualnih umjetnosti (samostalne i skupne);
	+ Retrospektivne i tematske izložbe, odnosno izložbe koje daju kritički prikaz stvaralaštva pojedinog umjetnika, razdoblja ili epohe, grupe ili tendencije ili teme od posebnog značenja za vizualne umjetnosti i/ili djelokrug rada muzeja te
	+ Ostale izložbe u skladu sa osnovnom djelatnošću muzeja definiranom aktom o osnivanju i sa strateškim dokumentima koji definiraju razvoj samog muzeja te kulture u gradu Rijeci, Primorsko-goranskoj županiji i Republici Hrvatskoj.
* Suradnički programi/izložbe, međunarodne i međugradske izložbe, izložbe koje predstavljaju riječku kulturu i umjetnost na međunarodnoj sceni i koje potiču razmjenu i suradnju,
* Edukacijski i medijacijski muzejski programi, odnosno programi usmjereni ka edukaciji svih dobnih skupina građana, kao i programi koji komuniciraju muzejsku građu te potiču stjecanje novih znanja i vještina,
* Izdavački programi vezani uz muzejsku djelatnost kao što su katalozi stalnih muzejski postava, muzejskih zbirki i muzejskog fundusa; katalozi edukacijskih programa za djecu i mlade, itd..

2. Vizualne umjetnosti:

* Izložbe koje pružaju uvid u suvremeno vizualno umjetničko stvaralaštvo, programi koji studijski i znanstveno obrađuju teme iz vizualnih umjetnosti, povijesti umjetnosti, kulturne i povijesne baštine, programi koji potiču umrežavanje i suradnju na lokalnoj, regionalnoj, nacionalnoj i međunarodnoj razini:
	+ Pojedinačni izložbeni programi: samostalne, skupne, tematske, tematsko-kompleksne, monografske, retrospektivne izložbe u svim izvedbenim medijima; studijske izložbe te akcije i manifestacije iz područja vizualnih umjetnosti (u Rijeci i gostovanja riječkih autora/izložbi izvan Rijeke),
	+ Koncepcijski cjeloviti godišnji ili periodični izložbeni programi u izložbenim prostorima u Rijeci.
* Programi produkcije i diseminacije umjetničkih djela:
	+ programi koji potiču stvaranje i diseminaciju relevantnih spoznaja o vizualnim umjetnostima, kulturi i umjetničkoj i povijesnoj baštini,
	+ programi produkcije vezani uz suvremenu vizualnu umjetnost,
	+ rezidencijalni programi boravka individualnih vizualnih umjetnika, umjetničkih kolektiva, teoretičara i istraživača iz područja vizualnih umjetnosti ili povijesti umjetnosti, koji nemaju prebivalište na području Rijeke, a koji imaju integriranu komponentu interakcije s građanima Rijeke.
* Edukacijski programi koji potiču kreativnost i talentirane pojedince, posebice djecu, mlade te osobe s posebnim mogućnostima.
* Programi stručnih usavršavanja za vizualne umjetnike i povjesničare umjetnosti (rezidencijalni programi, poslijediplomski studiji, seminari, radionice, studijska putovanja i sl.).
* Medijacijski programi u području vizualnih umjetnosti i povijesti umjetnosti:
	+ programi koji imaju osmišljen način djelovanja prema publici, naročito prema djeci i mladima te osobama s posebnim mogućnostima,
	+ stručni i znanstveni skupovi, javne tribine, okrugli stolovi, predavanja s temama iz područja vizualnih umjetnosti, kulture i umjetničke baštine, istraživački projekti, i sl..
* Nakladnički programi s temama iz područja vizualne umjetnosti, kulture i umjetničke baštine, kao što su:
	+ monografije,
	+ katalozi i depliani izložbi,
	+ sintezna i problemska izdanja,
	+ knjige umjetnika,
	+ fotomonografije,
	+ zbirke kritičkih osvrta/eseja,
	+ zbornici stručno/znanstvenih skupova,
	+ izdanja vezana edukativnu i pedagošku djelatnost.
* Redovna djelatnost udruga, odnosno programi sustavnog cjelogodišnjeg djelovanja udruga iz područja vizualnih umjetnosti i/ili kulturne baštine.
1. **Glazbena umjetnost**
2. Ciljevi potpore programima glazbene umjetnosti i šireg područja programa amaterizma u glazbi jesu osiguranje stabilnosti, razvoja, ravnomjernog kulturnog razvitka svih vrijednih glazbenih pravaca, podrška kvalitetnoj lokalnoj i nacionalnoj umjetničkoj i kulturnoj sceni. Sadržajna dimenzija glazbene umjetnosti i amaterizma obuhvaća ukupni tradicionalni i suvremeni spektar programskih raznolikosti.
3. Programska područja:
4. Koncerti i koncertna gostovanja (klasična glazba, jazz glazba i srodni izrazi, rock glazba i srodni izrazi, elektronička glazba, tradicijska glazba te novi glazbeni izrazi koji potiču razvoj klupske scene mladih)
5. Majstorski seminari, radionice i natjecanja
6. Edukacijski programi
7. Nakladnički programi (notna, diskografska i publicistička izdanja)
8. Znanstveno-istraživački projekti, tematska predavanja i stručni skupovi
9. Festivali i manifestacije
10. Poziv je otvoren za sljedeće vrste programa:

 1. Koncerti i koncertna gostovanja:

* Programi izvedbi djela hrvatskih skladatelja,
* Programi riječkih, nacionalnih i inozemnih glazbenika i ansambala,
* Sadržajno profilirani koncertni programi s naglaskom na medijacijski pristup publici,
* Programi suradnje glazbenih umjetnika i lokalnih organizatora,
* Programi talenata u glazbi i profesionalnih mladih umjetnika do 30 godina,
* Koprodukcijski programi,
* Programi cjelogodišnjih koncertnih ciklusa,
* Umjetnički i amaterski programi glazbenika i ansambala šire lokalne zajednice koji pridonose razvoju glazbene umjetnosti i kulture na području grada Rijeke i riječkog prstena kao i tradicijskom očuvanju lokalnog glazbenog izričaja.

2. Majstorski seminari, radionice i natjecanja:

* Programi umjetničkog usavršavanja mladih glazbenika,
* Programi afirmacije novih glazbenih naraštaja uz posebne poticaje mladim talentima od 15 do 30 godina,
* Programi majstorskih radionica i usavršavanja kod različitih glazbenih pedagoga, s naglaskom na inozemna i nacionalna natjecanja.

3. Edukacijski programi:

* Profilirani programi glazbenog obrazovanja djece i mladih do 18 godina,
* Programi koji nude kontinuitet glazbenog obrazovanja,
* Programi koji uključuju edukaciju šire interesne grupe polaznika – djece, mladih i odraslih građana u pojedinim područjima glazbene kulture i umjetnosti, a u okviru stjecanja temeljnih glazbenih znanja.

4. Nakladnički programi (notna, diskografska i publicistička izdanja):

* Programi izdanja hrvatskih skladateljskih rukopisa iz svih glazbenih razdoblja,
* Programi koji prezentiraju stvaralački i reprodukcijski potencijal hrvatskih umjetnika i ansambala,
* Sadržajno profilirana publicistička izdanja s tematikom lokalnog glazbenog područja,
* Diskografska izdanja lokalnih izvođača.

5. Znanstveno-istraživački projekti, tematska predavanja i stručni skupovi:

* Programi koji javnosti predstavljaju nova saznanja o glazbenoj kulturi i umjetnosti iz stručnih i interdisciplinarnih  istraživačkih područja, a  koja uključuju različita  razvojna razdoblja glazbene umjetnosti i kulture,
* Programi koji se sustavno i kontinuirano znanstveno-istraživački bave glazbenom kulturom i umjetnosti lokalnog područja i njenom glazbenom baštinom.

6. Festivali i manifestacije:

* Programi koji potiču vrijednosti hrvatske stvaralačke i reproduktivne scene,
* Festivali s potvrđenim nacionalnim statusima, profilirani festivali i manifestacije različitih glazbenih usmjerenja.
1. **Dramska umjetnost, ples i pokret**

Cilj potpore programima dramske umjetnosti, plesa i pokreta je osiguranje stabilnosti, razvoja i podrške kako bi se unaprijedila kultura u ovom specifičnom području i potaknuo stvaralački proces u oblikovanju individualnih i kolektivnih izraza kao temeljnih platformi kojima se oblikuje kulturna raznolikost, kulturna proizvodnja i distribucija, međunarodna suradnja, kreativno stvaralaštvo i produkcija.

Programska područja:

1. Dramska umjetnost
2. Umjetnost plesa i pokreta
3. Poziv je otvoren za sljedeće vrste programa:

Dramska umjetnost:

Profesionalni dramski programi:

* Programi koje realiziraju profesionalni umjetnici, umjetničke organizacije, ustanove ili udruge koje se profesionalno bave dramskom djelatnošću i ostvaruju vlastite umjetničke dramske programe kao i inkluzivni programi koji se realiziraju s osobama sa posebnim mogućnostima,
* Premijerni i reprizni programi,
* Edukacijski programi i usavršavanja (npr. umjetnički studiji, stručni seminari, majstorske radionice, studijska putovanja), odnosno programi kojima se stječu iskustva i znanja koja su primjenjiva u dramskoj umjetnosti,
* Edukacijski programi za djecu i mlade (npr. stručno vođene radionice s osnovnim elementima glume, scenskog pokreta, scenografije i ostalih elemenata dramske produkcije uz korištenje različitih dramskih metoda i tehnika),
* Završne produkcije – programi nastali kao rezultat kontinuiranog rada kroz duži period do godinu dana, programi s posebno koncipiranim sadržajem i suvremenim edukativno-pedagoškim pristupom u radu s djecom i mladima,
* Dramske predstave za djecu i mlade kao i profesionalo vođene predstave koje realiziraju djeca i mladi,
* Festivali i manifestacije - festivali s potvrđenim nacionalnim i/ili međunarodnim programom i festivali i manifestacije koje se realiziraju više od 25 godina te su od izuzetnog značaja za Grad Rijeku,
* Izdavački programi - programi koji uključuju različita izdanja iz područja dramske umjetosti,
* Ostali programi– raznorodni projekti koji uključuju multimediju i kombinacije umjetničkih formi (čitanje, glazba), eksperimentalne predstave, “site-specific” programe (na različitim gradskim lokacijama), programi međunarodne produkcije, neverbalni teatar, itd.

Amaterski dramski programi:

* Dramski programi koje realiziraju pojedinci i organizacije u kulturi koje okupljaju zaljubljenike u dramsku umjetnost, a nemaju formalno profesionalno i umjetničko obrazovanje (npr. dramske predstave za djecu i mlade kao i predstave koje realiziraju sama djeca i mladi, dramske radionice za djecu i mlade, dramske radionice za voditelje, redatelje i glumce amaterskih kazališnih skupina).

Umjetnost plesa i pokreta:

Profesionalni programi suvremenog i klasičnog plesa:

* + Programi koji realiziraju profesionalni umjetnici, umjetničke organizacije, ustanove ili udruge koje se profesionalno bave plesnom umjetnošću i ostvaruju vlastite plesne programe, kao i inkluzivni programi koji se realiziraju s osobama sa posebnim mogućnostima,
	+ Premijerni i reprizni programi ,
	+ Edukacijski programi i usavršavanja – razne vrste osobnog profesionalnog usavršavanja profesionalnih plesnih umjetnika ili voditelja plesnih radionica (npr. umjetnički studiji, stručni seminari, majstorske radionice, studijska putovanja), odnosno programi kojima se stječu iskustva i znanja koja su primjenjiva u plesnoj umjetnosti,
	+ Edukacijski programi za djecu i mlade (npr. stručno vođene radionice s osnovnim elementima plesa, scenskog pokreta i ostalih elemenata plesne produkcije uz korištenje različitih plesnih metoda i tehnika),
* Završne produkcije – programi nastali kao rezultat kontinuiranog rada kroz duži period do godinu dana, programi s posebno koncipiranim sadržajem i suvremenim edukacijsko-pedagoškim pristupom u radu s djecom i mladima,
* Plesne predstave za djecu i mlade kao i stručno vođene predstave koje realiziraju sama djeca i mladi,
* Festivali i manifestacije - festivali s nacionalnim i/ili međunarodnim statusom,
* Izdavački programi - programi koji uključuju različita izdanja iz područja umjetnosti plesa i pokreta,
* Ostali programi **-** raznorodni programi koji uključuju multimediju i kombinacije umjetničkih formi eksperimentalne plesne predstave, site-specific programi (na različitim gradskim lokacijama), programi međunarodne produkcije itd.

Amaterski programi suvremenog i klasičnog plesa:

* Plesni programi koje realiziraju pojedinci i organizacije koje okupljaju zaljubljenike u plesnu umjetnost i nemaju formalno profesionalno i umjetničko obrazovanje (npr. plesne predstave za djecu i mlade kao i one koje realiziraju sama djeca i mladi, plesne radionice za djecu i mlade, plesne radionice za voditelje amaterskih plesnih skupina).
1. **Audiovizualna djelatnost - područja potpore**
	1. Cilj potpore programima iz audiovizualnih djelatnosti je poticanje razvoja proizvodnje, distribucije i prikazivanja audiovizualnih djela, očuvanje audiovizualne baštine i širenje audiovizualne kulture. Poseban naglasak je na razvijanju i unaprjeđenju riječke audiovizualne scene te se stoga potiče stvaranje filmova o Rijeci, promoviranje Rijeke kao kreativnog centra, izvor nadahnuća i grada koji može ponuditi brojne teme i privlačne i zanimljive lokacije za snimanje filmova.

2. Poziv je otvoren za sljedeće vrste programa:

1. Produkcija audiovizualnih djela
2. Kino-prikazivačka djelatnost
3. Komplementarne djelatnosti
4. Produkcija audiovizualnih djela koja su tematski ili autorski vezana za Rijeku:
* Kratkometražni, srednjometražni igrani i dokumentarni filmovi,
* Animirani filmovi,
* Eksperimentalni filmovi,
* Debitantski film (prvi film autora-redatelja).
1. Kino-prikazivačka djelatnost:
* Kontinuirani filmski programi (stalno dvoransko prikazivanje) cjelovite programske koncepcije i programi koji se bave prikazivanjem umjetničkih filmova (igranih, dokumentarnih, eksperimentalnih, animiranih),
* Povremeni prikazivački programi cjelovite programske koncepcije i programi koji se bave prikazivanjem umjetničkih filmova (igranih, dokumentarnih, eksperimentalnih, animiranih).
1. Komplementarne djelatnosti:
* Zaštita audiovizualne baštine i stvaranje baze podataka o riječkoj prošlosti i sadašnjosti
	+ programi otkupa filmske i audiovizualne građe,
	+ programi zaštite filmske baštine grada Rijeke i okolice,
	+ programi stvaranja dokumentacije o recentnim zbivanjima iz područja riječkog kulturnog života.
* Kinotečni programi,
* Istraživački programi,
* Izdavački programi u području audiovizualnih djelatnosti,
* Izložbeni programi vezani za povijest filma i audiovizualnih medija, a posebno uz povijest audiovizualne djelatnosti u Rijeci i okolici*,*
* Edukacijski i medijacijski programi:
* radionice audiovizualnog stvaralaštva i drugi programi difuzije audiovizualne kulture,
* seminari i škole medijske kulture,
* stručni skupovi, javne tribine, okrugli stolovi, predavanja s temama iz područja audiovizualne kulture,
* Programi stručnih usavršavanja u audiovizualnoj djelatnosti i širenja specifičnih znanja vezanih uz audiovizualno stvaralaštvo,
* Festivali i manifestacije:
* filmski festivali i manifestacije,
* filmske revije (autorske retrospektive, prikazivanje nacionalne i europske audiovizualne baštine, prikazivanje suvremenih svjetskih i nacionalnih filmova, eksperimentalnih filmova i drugih audiovizualnih djela koja propituju forme filmskog izraza).
1. **Književna djelatnost**
	* 1. Cilj potpore programima u književnoj djelatnosti je razvoj književne djelatnosti i riječke književne scene, međuinstitucionalno povezivanje i senzibiliziranje javnosti za vrijednosti kulture čitanja i pisanja, poticanje razvoja suvremenog književnog stvaralaštva te približavanje književnosti građanima, a posebice djeci i mladima u gradu Rijeci.

Književna djela su, u kontekstu ovoga Programa, sva pisana djela koja svojim izrazom pripadaju u lijepu književnost (proza, poezija i drama), diskurzivni književni oblici (eseji, putopisi, dnevnici, memoari, autobiografije, biografije) i književna kritika.

* + 1. Programska područja:
1. Izdavački programi književnih djela nastalih na riječkoj književnoj sceni
2. Medijacijski i edukacijski književni programi
3. Manifestacije i festivali
4. Prijevodi riječke književnosti na strane jezike
	* 1. Poziv je otvoren za sljedeće vrste programa:
		2. Izdavački programi književnih djela nastalih na riječkoj književnoj sceni:
* Tiskane knjige (knjige, slikovnice, stripovi i grafički romani),
* Elektroničke knjige  (formati elektroničkih knjiga: mobi, epub, pdf),
* Tiskani književni časopisi,
* Elektronički književni časopisi (elektronički formati: web, aplikacija, epub, mobi, pdf, itd.),
* Književne aplikacije odnosno programi koji u digitalnom obliku upotrebom multimedije stvaraju književna djela (npr. interaktivne knjige/aplikacije za djecu i odrasle).
1. Medijacijski i edukacijski programi:
* Jednokratni programi predstavljanja knjiga ili autora, predavanja, tribine, okrugli stolovi i sl., a koji se održavaju u trajanju od nekoliko sati do najviše jednog dana,
* Programski ciklusi predstavljanja knjiga ili autora, predavanja, tribina, okruglih stolova i sl., a koji se održavaju u tjednom ili mjesečnom ritmu tijekom cijele godine,
* Radionice.
1. Manifestacije i festivali:
* Programi koji traju više dana tijekom kojih se održavaju književna događanja na području grada Rijeke, a čije provođenje potiče i unaprjeđuje razvoj riječke književne scene. Imaju bogat književni program tijekom svakog dana svog trajanja (npr. sajam knjiga, festival kratke priče).
1. Prijevodi riječke književnosti na strane jezike:
* Programi prevođenja dovršenih pisanih djela lijepe književnosti nastalih na riječkoj književnoj sceni na strane jezike.

 **g) Inovativne umjetničke i kulturne prakse**

1. Cilj potpore programimainovativnih umjetničkih i kulturnihpraksije razvoj umjetničkih i inovativnih kulturnih praksi koje kroz edukaciju, istraživački rad i afirmaciju novih modela umjetničke produkcije doprinose sinergiji društvenih i znanstvenih disciplina, novih tehnologija i medija s kulturnim odnosno umjetničkim područjima djelovanja u suvremenom kontekstu.

2. Programska područja:

1. Programi umjetničke produkcije koji se održavaju u Rijeci ili su autorski vezani uz Rijeku

2. Izdavački programi

4. Medijacijski i edukacijski programi

5. Manifestacije

3. Poziv je otvoren za sljedeće vrste programa:

* + 1. Programi umjetničke produkcije:
* Programi umjetničke produkcije koji inovativnim načinom na vizualnoj razini razvijaju eksperimentalni izraz te u umjetničke procese uključuju različite društvene i znanstvene discipline te nove tehnologije i medije.
	+ 1. Izdavački programi:
	+ Knjige
	+ Časopisi
		1. Medijacijski programi i edukacijski programi:
* Istraživački programi usmjereni ka kontekstualizaciji, razumijevanju, prezentaciji i medijaciji recentnog stvaralaštva u području inovativnih umjetničkih i kulturnih praksi,
* Predavanja, konferencije, simpoziji i sl.,
* Okrugli stolovi, javne tribune i sl.,
* Radionice, seminari i sl..
	+ 1. Manifestacije:
	+ Programi interdisciplinarnog karaktera koji tematiziraju inovativne i nove umjetničke forme kroz interakciju društvenih i znanstvenih disciplina, novih tehnologija i medija s kulturnim odnosno umjetničkim područjima djelovanja u suvremenom kontekstu.
		- 1. **TRANSVERZALNA PODRUČJA**
1. **Programi kulture u zajednici**
	* + 1. Ciljevi potpore programima kulture u zajednici su očuvanje i promicanje tradicijskih vrijednosti nacionalnih manjina, amaterskog kulturnog i umjetničkog stvaralaštva u svim područjima te aktivno uključivanje građana u programe kulture i umjetnosti koji obogaćuju život građana Rijeke.
			2. Programska područja:
2. Programi civilnih inicijativa građana
3. Akcije i manifestacije
4. Programi njegovanja kulture nacionalnih manjina te društava prijateljstva hrvatskog s ostalim narodima
5. Programi sadržajno vezani za kulturu, umjetnosti i povijesnu baštinu koji se provode na području mjesnih odbora
6. Programi izdavanja časopisa i glasila za kulturu i društvena zbivanja na području Rijeke
7. Programi kulturnog razvoja, aktivnosti djece i mladih i sl.

3. Poziv je otvoren za sljedeće vrste programa:

1. Programi civilnih inicijativa građana:
	* Programi koji njeguju kulturnu raznolikost, razvoj društvenih odnosa kroz suradnju, zajedništvo i inkluziju te aktivno sudjelovanje građana u programima kulture i umjetnosti, kao i volonterskim akcijama.
2. Akcije i manifestacije:
	* Programi koji se kontinuirano višegodišnje održavaju s ciljem očuvanja kulturne i povijesne baštine i tradicijske kulture Rijeke i neposredne okolice, a koji okupljaju veći broj zainteresiranih građana i turista.
3. Programi njegovanja tradicijske kulture i kulture nacionalnih manjina te društava prijateljstva hrvatskog s ostalim narodima:
	* Programi koji većim dijelom potiču predstavljanje tradicijskih vrijednosti (glazba, ples, govor, književnost, gastronomija, narodni običaji, itd.) pojedinih nacionalnih manjina u gradu i Primorsko-goranskoj županiji, tj. programi udruga nacionalnih manjina koji primarno predstavljaju bogatu kulturnu baštinu matičnih zemalja.
	* Programi sadržajno vezani za kulturu, umjetnosti i povijesnu baštinu koji se provode na području mjesnih odbora: Programi koji uključuju lokalne običaje određenog dijela grada i šireg područja grada Rijeke kao što su govor, glazbena baština, ples, itd.

* + Programi koji istražuju i predstavljaju zanemarenu prošlost grada na suvremen, edukativan i zabavan način, uključuju građane svih dobnih skupina, a uključuju i profesionalce iz područja kulture i umjetnosti (povjesničare, muzikologe, književnike, glumce, redatelje, itd.).
1. Programi izdavanja časopisa i glasila za kulturu, umjetnost i društvena zbivanja na području grada Rijeke:
* Časopisi i glasila koje kontinuirano izdaju udruge nacionalnih manjina, organizacije iz mjesnih odbora te dugogodišnje organizacije u kulturi i umjetnosti (Napomena: programi ne obuhvaćaju znanstvene i stručne časopise i ostala izdanja).
1. Programi udruga za kulturni razvoj, aktivnosti djece i mladih i sl.:
* Programi koji približavaju sadržaje kulture i umjetnosti djeci i mladima te potiču njihovo aktivno sudjelovanje.
1. **Programi za mlade**
	* + 1. Cilj potpore programima za mlade je stvaranje svijesti o važnosti djelovanja u lokalnoj zajednici kod mlade populacije građana kroz poticanje njhovog aktivnog sudjelovanja u stvaranju i provođenju kulturnih i umjetničkih aktivnosti.

U skladu s „Nacrtom Programa za mlade Grada Rijeke za razdoblje 2023.-2030.“, jedan od prioriteta i srednjoročnih ciljeva je omogućavanje dostupnijeg i jednostavnijeg pristupa sredstvima javnog financiranja programa u kulturi za mlade od 15 do 30 godina, što će se mladima omogućiti putem ovog područja sufinanciranja.

 Poziv je u segmentu ovog područja otvoren isključivo predlagateljima – fizičkim osobama između 15 i 30 godina starosti i pravnim osobama u kojima odgovorna osoba nije starija od 30 godina. Potiču se sve vrste programa kulture i umjetnosti.

1. **Programi kulturne suradnje**

Ovo područje odnosi se na sufinanciranje programa koji se radi objektivnih razloga nisu mogli prijaviti na Javni poziv za predlaganje programa javnih potreba u kulturi Grada Rijeke, a koji svojom kvalitetom zaslužuju financijski potporu Grada Rijeke. Procjenu kvalitete programa radi Upravni odjel za odgoj i obrazovanje, kulturu, sport i mlade. Potpora se ostvaruje izravnom dodjelom sredstava, o čemu odluku donosi Gradonačelnik Grada Rijeke temeljem pisanog obrazloženog zahtjeva korisnika i pozitivnog prijedloga Upravnog odjela za odgoj i obrazovanje, kulturu, sport i mlade.

Ukupan iznos sredstava odobrenih u ovom području ne smije prelaziti 5 % cjelokupnog iznosa namijenjenog za financiranje programa i projekata i koji se dodjeljuje putem javnog poziva u jednoj kalendarskoj godini.

Ograničenje navedenog iznosa ne odnosi se na programe i projekte u kulturi koji su sufinancirani iz proračuna Europske unije i/ili su odabrani na javnom natječaju koji je provela institucija izvan Republike Hrvatske.

* 1. **Programi zaštite i očuvanja kulturnih dobara koji se sufinanciraju temeljem javnog poziva za korištenje sredstava spomeničke rente namijenjenih sufinanciranju provođenja Programa sanacije i obnove pročelja i krovova objavljuje se svake dvije godine, u pravilu, u mjesecu ožujku.**

**Program sanacije i obnove pročelja i krovova na području zaštićene Urbanističke cjeline grada Rijeke:**

Kulturnopovijesna cjelina grada Rijekezaštićeno je kulturno dobro i kao takva upisana je u Registar nepokretnih kulturnih dobara Republike Hrvatske – Listu zaštićenih kulturnih dobara (Z-2691).

Sanacija i obnova pročelja i krovova građevina na području zaštićene Urbanističke cjeline grada Rijeke provodi se sukladno odredbama Pravilnika o korištenju sredstava spomeničke rente za provođenje Programa sanacije i obnove pročelja i krovova građevina na području zaštićene Urbanističke cjeline grada Rijeke („Službene novine Primorsko-goranske županije” broj 6/10 i “Službene novine Grada Rijeke“ broj 3/14 i 8/22).

Program sanacije i obnove pročelja i krovova na području zaštićene Urbanističke cjeline grada Rijeke omogućuje vlasnicima i suvlasnicima građevina na području zaštićene Urbanističke cjeline grada Rijeke, kao i građevina pojedinačno registriranih kao kulturno dobro da se sa svojim prijedlogom programa jave na Javni poziv i na taj način ostvare pravo na sufinanciranje provedbe programa u postotku koji se određuje sukladno posebnim mjerilima.

Grad Rijeka svake dvije godine upućuje javni poziv za korištenje sredstava spomeničke rente i ostalih prihoda Proračuna Grada Rijeke namijenjenih sufinanciranju provođenja Programa sanacije i obnove pročelja i krovova.

* 1. **Programi zaštite i očuvanja kulturnih dobara koji se sufinanciraju temeljem javnog poziva za korištenje sredstava spomeničke rente namijenjenih sufinanciranju provođenja Programa sanacije i obnove grobnih mjesta na grobljima Kozala i Trsat, a koji se raspisuje najkasnije do kraja lipnja svake godine.**

**Program sanacije i obnove grobnih mjesta na grobljima Kozala i Trsat:**

Kulturno - povijesne cjeline Groblja Kozala i Groblja Trsat upisane su u Registar nepokretnih kulturnih dobara Republike Hrvatske – Listu zaštićenih kulturnih dobara. Na navedenim grobljima nalazi se veliki broj kvalitetnih arhitektonskih i umjetničkih (kiparskih) ostvarenja u grobnicama i grobovima eminentnih riječkih arhitekata i kipara kao i velikog broja grobova osoba značajnih za hrvatsku povijest.

Sanacija i obnova grobnih mjesta na grobljima Kozala i Trsat provodi se sukladno odredbama Pravilnika o korištenju sredstava spomeničke rente za provođenje Programa sanacije i obnove grobnih mjesta na grobljima Kozala i Trsat („Službene novine Grada Rijeke“ broj 8/16).

Grad Rijeka raspisuje javni poziv za sufinanciranje sanacije i obnove grobnih mjesta na grobljima Kozala i Trsat u svrhu povećanja spomeničke vrijednosti pojedinačnog grobnog mjesta, kao i groblja u cjelini. Navedene aktivnosti pridonose podizanju svijesti građana o važnosti groblja kao bitnog dijela hrvatskog i europskoga kulturnog naslijeđa i njegove integracije u kulturno-turističke obilaske. Sredstva se osiguravaju iz prihoda spomeničke rente i mogu ih koristiti korisnici grobnih mjesta pojedinačno registriranih kao kulturno dobro i onih koje se nalaze na području Kulturno - povijesne cjeline Groblja Kozala i Trsat.